ગુજરાતમાં દારૂબંધીના મુદ્દે રાજસ્થાનના મુખ્યમંત્રી અને ગુજરાતના મુખ્યમંત્રી વિરૂદ્ધ છેડાયેલ જંગમાં પ્રદેશ પ્રમુખ સહિતના નેતાઓ બચાવમાં ઉતરી પડયા હતા તેવા સંજોગોમાં ગુજરાત પ્રદેશ પ્રમુખ જીતુભાઈ વાઘાણીના વતનના શહેર ભાવનગરમાં દારૂના અડ્ડાઓ ધમધમી રહ્યાનો સનસનાટી ભર્યો આરોપ ખુદ ભાજપના ડેપ્યુટી મેયર અશોકભાઈ બારૈયાએ કરતા જ ખળભળાટ મચી ગયો છે અને કોંગ્રેસને ભાજપ પર પ્રહારો કરવાની તક સાંપડી જતા રાજકીય ભૂકંપ સર્જાયો છે.